எழுவாய், பயனிலை பற்றிய விளக்கம்
\*எழுவாய்
இது கருத்தினை எழுதுவதற்கு இடமாக இருக்கும். அதாவது யார்? எது? என்ற கேள்விகளுக்குப் பதில் இருக்கும்.
(எடு)
குமரன் புத்தகம் எழுதினான்.
விளக்கம்
புத்தகத்தை எழுதியது யார்? என்ற கேள்வியைக் கேட்கும்போது குமரன் என்ற பதில் கிடைக்கிறது. குமரன் என்ற சொல் இல்லாவிட்டால் புத்தகத்தை எழுதியவர் யார்? என்ற கேள்விக்குப் பதில் தெரியாது. எனவே, வாக்கிய அமைப்பில் குமரன் என்ற சொல் மிகவும் முக்கியமானதாகக் கருதப்படுகிறது.

**பயனிலை**

**என்ன செய்தான்? என்ன செய்தது? என்ற கேள்விக்குப் பதிலைத் தருவது பயனிலையாகும்.
(எடு)
பீட்டர் கடைக்குப் போனான்.
விளக்கம்.
பீட்டர் என்ன செய்தான்? என்ற கேள்விக்குப் பதில் `போனான்` என்பது ஆகும்.
பயனிலையின் முக்கியத்துவம்
ஒரு வாக்கியத்தில் அமைந்துள்ள பயனிலை எழுவாய், திணை, பால், எண், இடம் ஆகியவற்றுடன் இசைந்திருக்கவேண்டும்.
இவை இசைந்து இருக்காவிட்டால் மொழிப்பிழை ஏற்படும். எனவே, வாக்கியம் அமைக்கும்போது கண்டிப்பாக இவற்றை மனத்தில் கொள்ளவேண்டும்.

எழுவாய் பயனிலை இயைபு (தொடர்பு)
எழுவாயும் (கந்தன்) பயனிலையும் (போனான்) நிச்சயமாகத் தொடர்புடையதாக இருக்கவேண்டும்.
\* உயர்ந்த ஒழுக்கத்தை உடைய எழுவாய்க்கு உயர்ந்த ஒழுக்கத்தை உடைய பயனிலையைப் பயன்படுத்தவேண்டும்.
(எடு) கந்தன் செய்தித்தாள் படித்தான்.
இங்கே கந்தன் பற்றிய செய்தியைச் சொல்லும்போது படித்தான் என்று உயர்திணைக்குரிய பயனிலையைக் குறிக்கும் சொல்லைப் (படித்தான்) பயன்படுத்தப்பட்டுள்ளது.
இது போல உள்ள சொல்லுருபுகளைப் (ஆனவன், ஆனவள், ஆனவர், என்பவன், என்பவள், என்பவர்) பயன்படுத்தவேண்டும்.
\* அஃறிணை எழுவாய்க்கு ஆனது, ஆனவை, என்பது, என்பவை என்னும் சொல் உருபுகளைப் பயன்படுத்தவேண்டும்.
(எடு) குரங்கு வேடிக்கை காட்டியது.
இருவகை எழுவாய் அமைப்பு முறை
ஒருவாக்கியத்தில் அஃறிணை எழுவாய் பல இருந்தால் அது அஃறிணைப் பன்மை வினைமுற்றுகளைக் கொண்டு முடியவேண்டும்.
(எடு) கோபாலும் கிளியும் பூனையும் நாயும் சென்றன.
\* ஒரு வாக்கியத்தில் உயர்திணை எழுவாய் பல இருந்தால் உயர்திணைப் பன்மை வினைமுற்றைக்கொண்டு அந்த வாக்கியம் முடியும்.
(எடு) கோபால், கந்தன், சலீம், பீட்டர் நாய் ஒரு வீட்டில் வசிக்கிறார்கள்.
பயனிலையின் அமைப்பு முறை
எழுவாய் உயர்திணை – பயனிலை உயர்திணை
(எடு)
வள்ளி கடைக்குப் போனாள்.
எழுவாய் அஃறிணை – பயனிலை அஃறிணை
(எடு)
மாடுகள் காட்டில் மேய்ந்தன.
எழுவாய் மரியாதைப் பன்மை – பயனிலை மரியாதைப் பன்மை
(எடு)
அவர் கடைக்குச் சென்று வேண்டிய பொருள்களை வாங்கினார்.**

**செயப்படுபொருள் – விளக்கம்**

**ஒரு வாக்கியத்தில் எதைச் செய்தான் என்ற கேள்விக்கோ எதைச் செய்தது என்ற கேள்விக்கோ பதில் இருந்தால் அந்த வாக்கியம் செயப்படுபொருள் அமைந்துள்ள வாக்கியம் ஆகும்.
(எடு) கோபால் புத்தகத்தைப் படித்தான்.
ஒரு சில வாக்கியங்களில் செயப்படுபொருள் இல்லாமல் இருக்கும்.
(எடு) முருகன் பாடினான்.
ஒருசில வாக்கியங்களில் ஒன்றுக்கு மேற்பட்ட செயப்படுபொருள் இருக்கும்.
சலீம் அறிவியலும் தமிழும் படித்தான்.
குறிப்பு:
வகுப்பிற்குத் தகுந்தாற்போல் வாக்கியத்தின் கருத்து அமையவேண்டும்

தமிழ்வாக்கியத்தின் பொதுவான அமைப்பு முறை
எழுவாய்
எழுவாய் முதலில் இருக்கும்,
(எடு) பசு பால் கொடுக்கும்.
\* செயப்படுபொருள்
செயப்படுபொருள் இரண்டாவது இடத்தில் இருக்கும்.
(எடு) திருவள்ளுவர் திருக்குறளை இயற்றினார்.
\* பயனிலை
மூன்றாவது எண்ணுவது மூன்றாவது இடத்தில் இடம்பெறும்.
(எடு) இளங்கோவடிகள் சிலப்பதிகாரத்தை எழுதினார்**

மாதிரி வாக்கியங்கள்

**உவகையுடன்
திரு மணி தன் மகன் எல்லாப் பாடங்களிலும் சிறப்புத் தேர்ச்சி பெற்றதால் மிகவும் உவகையுடன் காணப்பட்டார்.
முறையாக
நாம் நாள்தோறும் பாடங்களை முறையாக படித்தால் எதிர்பார்க்கும் மதிப்பெண்களைப் பெறும் வாய்ப்பு உருவாகும்.**

**குறிப்பு**

**வாக்கியம் அமைத்தலில் ஈடுபடும்போது முதலில் சொல்லுக்குரிய பொருளை நன்கு புரிந்துகொள்ளவேண்டும்.**

**சொல்லுக்குரிய விளக்கம் எழுதும் வாக்கியத்தில் இருக்கவேண்டும். அதாவது வாக்கியம் பொருள் விளங்க அமைந்திருக்கவேண்டும்.**

**(எடு) `செய்தான்` என்ற சொல்லுக்கு வாக்கியம் அமைக்கும்போது `தம்பி செய்தான்` என்று அமைத்தால் `செய்தான்` என்பதற்குரிய பொருள் தெளிவாக விளங்கவில்லை. தம்பி வீட்டுப்பாடங்களைப் புரிந்து செய்தான். என்று எழுதும்போது தம்பி செய்தது வீட்டுப்பாடங்கள் என்று தெளிவாக வாக்கியத்தின் பொருள் விளங்கும்.**

**சுருங்கச் சொன்னால் நாம் உருவாக்கும் வாக்கியத்தில் கருத்துத் தெளிவாக இருக்கவேண்டும்.**

**ஒரு சொல்லுக்கு இரண்டு வாக்கியங்கள் தேர்வில் எழுதக்கூடாது.**